11.รายการระหว่างกัน

บริษัท เนาวรัตน์พัฒนาการ จำกัด (มหาชน) มีรายการระหว่างกันกับ บริษัทย่อย กิจการร่วมค้า และผู้บริหาร ดังต่อไปนี้

(หน่วย : ล้านบาท)

ปี 2548 ปี 2547

1. รายได้จากงานก่อสร้าง ขาย และ บริการ

กิจการร่วมค้าและกิจการที่เกี่ยวข้องกัน

- เนาวรัตน์ เอ.เอส.แอสโซซิเอส ร่วมค้า 213 22

- บริษัท ยูทิลิตี้ บิสิเนส อัลลายแอนซ์ จำกัด - 3

-   บริษัท เนาวรัตน์พัฒนาการ จำกัด (มหาชน) บริษัท อิตาเลียนไทย ดีเวล้อปเมนท์

  (มหาชน) บริษัท คริสเตียนีและนิลเส็น ไทย (มหาชน) และ บริษัท เอ.เอส.

  แอสโซซิเอท เอนยิเนียิริ่ง (1964) จำกัด 13 82

- บริษัท นิวเดเคด จำกัด 39 88

- บริษัท เรือนรพี จำกัด 55 123

- บริษัท บ้านปูลม จำกัด 17 28

- บริษัท อีสท์แบงค็อคแอสเซ็ทส์ 5 11

- อื่นๆ 10 -

  รวม 352 357

2. รายได้อื่น (ดอกเบี้ยรับ)

กิจการร่วมค้า

-   กิจการร่วมค้า เวียนินี่ ลาวอรี่ เอส.พี.เอ., บริษัท เนาวรัตน์พัฒนาการ จำกัด (มหาชน)

 บริษัท เวียนินี่ไทย คอนสตรัคชั่น แอนด์ ดีเวลล้อปเม้นท์ จำกัด 1 1

- บริษัท คอนคอร์ดยอช์ทอินเตอร์เนชั่นแนล จำกัด 2 2

- บริษัท ยูทิลิตี้ บิสิเนส อัลลายแอนซ์ จำกัด - -

รวม 3 3

บริษัทย่อย

- Meeyahta International Hotel Limited 50 50

- Myanmar NWR Company Limited - -

รวม 50 50

3 .ค่าเช่าที่ดินและอุปกรณ์ในการผลิตเสาเข็ม

- นายมานะ กรรณสูต 6.00 6.00

-รายการระหว่างกันกับกิจการร่วมค้า บริษัทย่อย และบริษัทที่เกี่ยวข้อง ที่เป็นรายการลูกหนี้การค้า
เงินให้กู้ยืมและเงินทดรองจ่าย รายได้ที่ยังไม่เรียกชำระ เงินประกันผลงานก่อสร้าง
เจ้าหนี้และตั๋วเงินจ่าย เงินกู้ยืมและเงินทดรองจ่าย ได้แสดงไว้ในหมายเหตุประกอบงบการเงิน ข้อ
15 รายการธุรกิจกับกิจการที่เกี่ยวข้องกันแล้ว โดยบริษัทย่อย และกิจการร่วมค้า
มีความสัมพันธ์กับบริษัท ในฐานะเป็นผู้ถือหุ้น หรือมีส่วนแบ่งกำไรในกิจการร่วมค้า
ตามรายละเอียดในหัวข้อลักษณะการประกอบธุรกิจ หน้า 8 และหน้า 9

-นโยบายการให้กู้ยืมกับกิจการร่วมค้าที่จะมีขึ้นในอนาคต บริษัทจะให้กู้ยืมเมื่อมีความจำเป็นเท่านั้น
และบริษัทจะให้กู้ยืมโดยคิดอัตราดอกเบี้ยตามอัตราตลาดทั้งนี้ที่ประชุมสามัญผู้ถือหุ้นครั้งที่ 1/2540
ซึ่งประชุมเมื่อวันที่ 29 เมษายน 2540
ได้พิจารณาอนุมัติรายการที่เกี่ยวโยงกันเกี่ยวกับเรื่องการให้และรับการสนับสนุนทางการเงินกับบริษัทที่เกี่ยวข้อง
ตามรายละเอียดดังนี้

สืบเนื่องจากการบริหารการเงินของบริษัท และบริษัทที่เกี่ยวข้อง
เป็นการบริหารงานในลักษณะบริหารการเงินโดยรวม
เพื่อให้ได้ประโยชน์และมีประสิทธิภาพสูงสุดในเรื่องสภาพคล่อง
และเพิ่มความสามารถในการต่อรองกับสถาบันการเงินมากขึ้น
บริษัทได้กำหนดแนวทางในการให้การสนับสนุนทางการเงินกับบริษัทที่เกี่ยวข้อง โดยแบ่งเป็น 3 กลุ่ม
ดังนี้

1.  กลุ่มกิจการร่วมค้า ซึ่งบริษัท เนาวรัตน์พัฒนาการ จำกัด (มหาชน)
    ร่วมทุนในอัตราที่ต่ำกว่าร้อยละ 90

2. กลุ่มบริษัทร่วมทุน ซึ่งบริษัท เนาวรัตน์พัฒนาการ จำกัด (มหาชน) ลงทุนในอัตราที่ต่ำกว่าร้อยละ
90

3. กิจการร่วมค้า และบริษัทในลักษณะตามกลุ่มที่ 1 และกลุ่มที่ 2 ซึ่งจะมีการลงทุนในอนาคต

ลักษณะการให้กู้ยืม ในรูปตั๋วสัญญาใช้เงิน และการค้ำประกันเงินกู้พร้อมทั้งภาระทางการเงินต่าง ๆ โดยให้ผลตอบแทนเป็นอัตราดอกเบี้ยในอัตราที่ใกล้เคียงกับอัตราให้กู้ยืมของลูกค้าที่ดีของธนาคารพาณิชย์ชั้นนำ และขนาดของรายการไม่เกินร้อยละ 25 ของสินทรัพย์รวม จากตัวเลขงบการเงินรวมในแต่ละไตรมาส โดยเริ่มตั้งแต่เดือนเมษายน 2540 เป็นต้นไป จนกว่าจะมีการเปลี่ยนแปลง

-นโยบายการก่อสร้างในอนาคตที่มีต่อบริษัทที่เกี่ยวข้อง หากเป็นการรับงานของบริษัทในกลุ่ม
จะเป็นงานประเภทการก่อสร้างโรงงาน อาคารสำนักงาน
หรือการก่อสร้างของบริษัทที่ดำเนินธุรกิจพัฒนาอสังหาริมทรัพย์ ราคางานที่เสนอ
จะต้องเป็นราคาตลาดที่เหมาะสม
โดยมีผลกำไรพอสมควรและไม่สร้างภาระต้นทุนที่สูงเกินไปในด้านบริษัทผู้ว่าจ้างด้วย

-นโยบายการดำเนินการในกรณีที่บริษัทจะประมูลงานก่อสร้างกับบริษัทในเครือ และบริษัทที่เกี่ยวข้อง
โดยกรรมการอิสระของบริษัทจะแต่งตั้งวิศวกรอิสระเพื่อตรวจสอบแบบและมูลค่างานก่อสร้างและรายงานผลต่อคณะกรรมการของบริษัท
(รวมทั้งกรรมการอิสระ) ภายหลังการประมูลงานนั้นๆ ในทันที
และแสดงความเห็นไว้ในรายงานประจำปี

-นายมานะ กรรณสูต ประธานเจ้าหน้าที่บริหารของบริษัทมีที่ดินเลขที่ 165 หมู่ที่ 4 ซอยเทพารักษ์
ถนนสุขุมวิท แขวงสำโรงเหนือ อำเภอเมือง จังหวัดสมุทรปราการ
ให้บริษัทเช่าพร้อมอุปกรณ์การผลิตเสาเข็มในอัตราค่าเช่าเดือนละ 500,000.-บาท
และสัญญาเช่าจะหมดอายุในวันที่ 31 สิงหาคม 2548
ที่ดินแปลงดังกล่าวบริษัทใช้เป็นโรงงานผลิตเสาเข็มและผลิตภัณฑ์คอนกรีตอัดแรง

-ภาระผูกพันและหนี้สินที่อาจจะเกิดขึ้น

ณ.สิ้นปี 2548 บริษัทมีภาระค้ำประกันหนี้สินให้แก่บริษัทแห่งหนึ่งจำนวนประมาณ 158 ล้านบาท
ซึ่งบริษัทแห่งนี้อยู่ในระหว่างดำเนินการเพื่อฟื้นฟูกิจการภายใต้กฎหมายล้มละลาย